જો કે, દારૂ-જુગારના અડ્ડા ઉપર આવતાં-જતાં લોકો અને તેના સંચાલકોને છાવરવાના હોય તેમ વિગતો ખાનગી રાખવાની ‘કાળજી’ પણ પોલીસ લઈ રહી છે. આશ્ચર્યકારક વાત એ છે કે, શહેર પોલીસના અનેક પોલીસ સ્ટેશન દ્વારા સુપ્રિમ કોર્ટના આદેશનો ‘અનાદર’ થઈ રહ્યો છે. પોલીસ સ્ટેશનો FIR ઓનલાઈન કરે છે પણ તેની વિગતો ‘અપલોડ’ કરવામાં ન આવતાં જાહેર થતી નથી. આ રીતે સુપ્રિમ કોર્ટ અને ગુજરાત સરકારની આબરૂ સાથે ‘રમત’ રમવામાં આવતી હોવાની છાપ ઉપસી રહી છે. પીસીબીની ટીમે ચાંદલોડિયાના ટીમ્બલિયા વાસમાં અલ્પેશ સોમાજી ઠાકોરના ઘરમાં જુગાર રમતાં નવ શખ્સોને પકડી પાડ્યા હતા.